Ο **Εζέν Λεπουατβέν** (γαλλικά: Eugène Lepoittevin), ψευδώνυμο του Εζέν Μοντέστ Εντμόν Πουαντβέν, γεννήθηκε στις 31 Ιουλίου 1806 στο Παρίσι και πέθανε στην ίδια πόλη στις 6 Αυγούστου 1870, ήταν Γάλλος ζωγράφος, λιθογράφος, χαράκτης και γελοιογράφος.

Είναι σημαντικός εκπρόσωπος της γαλλικής τέχνης του 19ου αιώνα, διάσημος για τα τοπία και τις θαλασσογραφίες του. Πολλοί πίνακές του απεικονίζουν σκηνές μέσα και γύρω από την Ετρετά της Νορμανδίας.

Βιογραφικά στοιχεία
-------------------

Ο Εζέν Λεπουατβέν γεννήθηκε ως Εζέν Μοντέστ Εντμόν Πουαντβέν στις 31 Ιουλίου 1806 στο Παρίσι. Το 1826, σε ηλικία 20 ετών, γράφτηκε στη Σχολή Καλών Τεχνών στο Παρίσι, όπου σπούδασε κοντά στους ζωγράφους Λουί Ερσάν και Ξαβιέ Λεπρένς.

Από το 1831 άρχισε να εκθέτει στο Σαλόν, όπου έγιναν δεκτοί τουλάχιστον δέκα πίνακές του και σύντομα έγινε γνωστός και έλαβε μια σειρά από κρατικές παραγγελίες ιστορικών έργων για το μουσείο στις Βερσαλλίες. Ήταν επίσης λιθογράφος και γελοιογράφος, και απέκτησε φήμη κατά τη δεκαετία του 1830 για μια σειρά ερωτικών/πορνογραφικών εκτυπώσεων που απαγορεύτηκαν όμως λόγω του περιεχομένου τους.

*Οι Ναυαγοί*, 1839, Μουσείο Πικαρδίας, Αμιένη
Από το 1837, ο Λεπουατβέν επισκεπτόταν συχνά τη βόρεια γαλλική ακτή τα καλοκαίρια, όπου ζωγράφιζε ψαράδες και βάρκες στις ακτές της Νορμανδίας, ιδιαίτερα στο ψαροχώρι Ετρετά, όπου το 1851 έχτισε δικό του σπίτι και εργαστήριο δίπλα στη θάλασσα, πολύ κοντά στο σπίτι όπου πέρασε τα παιδικά του χρόνια ο συγγραφέας Γκυ ντε Μωπασσάν, τον οποίο γνώριζε και απεικόνισε σε έργα του.Το 1869 στο εργαστήριό του φιλοξένησε τον Γκυστάβ Κουρμπέ, που ζωγράφισε επίσης τοπία της Ετρετά.

Εκείνη την εποχή, η προσοχή του στράφηκε επίσης στις θαλασσογραφίες, οι οποίες φαίνεται ότι ήταν περιζήτητες. Μεταξύ των σημαντικότερων έργων του είναι οι *Ναυαγοί* του 1839, που απεικονίζει το επιζών πλήρωμα ενός ναυαγισμένου πλοίου, που φαίνεται στο βάθος, το οποίο έχει χτυπήσει σε παγόβουνο στην Αρκτική. Ο ναύτης όρθιος, φορώντας ένα κόκκινο σακάκι, διώχνει μια πολική αρκούδα, μια από τις τέσσερις στο νερό στα δεξιά.

Ταξίδεψε πολύ τόσο στη Γαλλία όσο και στην Ευρώπη, από το 1839 ιδιαίτερα ταξίδευε και εξέθεσε τακτικά στο Βερολίνο και άλλες γερμανικές πόλεις και στο Βέλγιο.

Το 1849 ο Λεπουατβέν διορίστηκε Ζωγράφος ναυτικών θεμάτων για το Γαλλικό Υπουργείο Άμυνας. Έργα του εκτίθενται σε πολλά μουσεία στη Γαλλία, στο Μουσείο Βικτωρίας και Αλβέρτου στο Λονδίνο και σε μουσεία σε όλο τον κόσμο.

Ο Εζέν Λεπουατβέν πέθανε στις 6 Αυγούστου 1870 στο Παρίσι, την εποχή που ο ιμπρεσιονισμός έβρισκε το ύφος του, και λίγο περισσότερο από μια δεκαετία πριν οι απότομοι βράχοι της Ετρετά εμφανιστούν στους πίνακες της πρώιμης σειράς του Κλωντ Μονέ.

Διακρίσεις
----------

* Ιππότης του Εθνικού Τάγματος της Λεγεώνας της Τιμής (1843)

* Ιππότης του Τάγματος του Λεοπόλδου (1845)

Ο χαμένος πίνακας
-----------------

Εζέν Λεπουατβέν, *Θαλάσσια μπάνια, παραλία της Ετρετά*, 63 × 149,4 εκ. λάδι σε καμβά, 1864.
Ο πίνακας *Θαλάσσια μπάνια, παραλία της Ετρετά* εκτέθηκε στο Σαλόν το 1865, όπου αγοράστηκε από τον Ναπολέοντα Γ' για την προσωπική του συλλογή. Μετά την πτώση του αυτοκράτορα το 1870, ο πίνακας θεωρούνταν χαμένος. 150 χρόνια αργότερα, εμφανίστηκε ξανά στον οίκο Sotheby's του Παρισιού, τον Δεκέμβριο του 2020, όπου πωλήθηκε για 226.800 €.

Στον πίνακα απεικονίζεται ο Γκυ ντε Μωπασσάν (με μπλε καπελάκι στα αριστερά).

Επιλογή έργων
-------------

* Ναυάγιο στα βράχια του Ντόβερ τη νύχτα με το κάστρο του Ντόβερ στο βάθος, χωρίς ημερομηνία, ιδιωτική συλλογή.*Ναυάγιο στα βράχια του Ντόβερ τη νύχτα με το κάστρο του Ντόβερ στο βάθος*, χωρίς ημερομηνία, ιδιωτική συλλογή.
* Οικογένειες ψαράδων στην Ετρετά, χωρίς ημερομηνία, ιδιωτική συλλογή*Οικογένειες ψαράδων στην Ετρετά,* χωρίς ημερομηνία, ιδιωτική συλλογή
* Θαλάσσια μπάνια στην Ετρετά, 1866. Ο νεαρός άνδρας που ετοιμάζεται να βουτήξει έχει αναγνωριστεί ως ο Γκυ ντε Μωπασσάν.*Θαλάσσια μπάνια στην Ετρετά*, 1866. Ο νεαρός άνδρας που ετοιμάζεται να βουτήξει έχει αναγνωριστεί ως ο Γκυ ντε Μωπασσάν.
* Το εργαστήριο του ζωγράφου, 1827*Το εργαστήριο του ζωγράφου*, 1827
* Ψαράδες που ανασύρουν πλοίο στην ακτή, 1832*Ψαράδες που ανασύρουν πλοίο στην ακτή*, 1832
* Η επιστροφή των ψαράδων, 1835*Η επιστροφή των ψαράδων*, 1835
* Χειμώνας ομάδας Ολλανδών ναυτικών, 1839*Χειμώνας ομάδας Ολλανδών ναυτικών,* 1839
* Ναύτες ανάβουν φωτιές σε φάρο στην είσοδο λιμανιού, 1862*Ναύτες ανάβουν φωτιές σε φάρο στην είσοδο λιμανιού*, 1862
* Ψαρόβαρκα σε τρικυμία, 1840*Ψαρόβαρκα σε τρικυμία*, 1840
* Ο Σάντσο παραδίδει το μήνυμα του Δον Κιχώτη στη Δουλτσινέα, 1847, ιδιωτική συλλογή*Ο Σάντσο παραδίδει το μήνυμα του Δον Κιχώτη στη Δουλτσινέα*, 1847, ιδιωτική συλλογή
* Όλοι θα πάρουν, από τη σειρά απαγορευμένων εκτυπώσεων του 1830*Όλοι θα πάρουν,* από τη σειρά απαγορευμένων εκτυπώσεων του 1830
* Πικνίκ, 1866*Πικνίκ,* 1866

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εζέν Λεπουατβέν** |

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 6  Μαΐου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14953612p. Ανακτήθηκε στις 10  Οκτωβρίου 2015.
3. 1 2  «Eugène Modeste Edmond Lepoittevin». (Ολλανδικά) *RKDartists*. 49511.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 20  Δεκεμβρίου 2014.
5. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 1  Ιανουαρίου 2015.
6. ↑  (Ολλανδικά) *RKDartists*. rkd.nl/explore/artists/49511. Ανακτήθηκε στις 2  Ιουνίου 2020.
7. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 3  Μαΐου 2020.
8. ↑  (Αγγλικά) *Union List of Artist Names*. 1  Νοεμβρίου 2017. 500021070. Ανακτήθηκε στις 14  Μαΐου 2019.
9. ↑  (Αγγλικά) *Union List of Artist Names*. 1  Νοεμβρίου 2017. 500021070. Ανακτήθηκε στις 22  Μαΐου 2021.
10. ↑  (Γαλλικά) *Βάση δεδομένων Léonore*. Υπουργείο Πολιτισμού της Γαλλίας.
11. ↑  (Γαλλικά) *Βάση δεδομένων Léonore*. Υπουργείο Πολιτισμού της Γαλλίας. www2.culture.gouv.fr/public/mistral/leonore\_fr?ACTION=CHERCHER&FIELD\_1=COTE&VALUE\_1=LH%2F2184%2F56.
12. ↑ . «zims-en./Eugène Lepoittevin». Αρχειοθετήθηκε από το πρωτότυπο στις 12 Νοεμβρίου 2021. Ανακτήθηκε στις 12 Νοεμβρίου 2021.
13. ↑ . «eclecticlight.co/2021/01/15/the-painter-of-the-moment-eugene-lepoittevin/».
14. ↑ . «shungagallery.com/eugene-lepoittevin-deveria/».
15. ↑ . «schildercamer.nl/-lepoittevin». Αρχειοθετήθηκε από το πρωτότυπο στις 12 Νοεμβρίου 2021. Ανακτήθηκε στις 12 Νοεμβρίου 2021.
16. ↑ . «sothebys.com/en/buy/auction/2020/tableaux-dessins-sculptures-1300-1900-2/eugene-modeste-edmond-le-poittevin-bathing-in».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 27334689
* LCCN: nb2007019608
* ISNI: 0000 0001 0814 0399
* GND: 117640395
* SUDOC: 181111209
* BNF: cb14953612p (data)
* ULAN: 500021070
* The Léonore id LH//2184/56 is not valid.
* KulturNav: id
* RKD: 49511

 |

 |